Drengstu’viser

Drengstu'viser er ei visebok av Alf Prøysen, utgitt i 1948 på Tiden forlag.ebok fra bokhylla.no  Boka var Prøysens andre bokutgivelse etter novellesamlinga Dørstokken heme (1945), og den solgte i hele 140 000 eksemplarerKnut Imerslund. «Alf Prøysen – idylliker eller opprører?». I: Alf Prøysen - idylliker eller opprører? : artikler om Alf Prøysens forfatterskap. 1995, noe som understreker Prøysens popularitet på denne tida. «Det var det året je var sjenni,» skal han ha sagt om dette hektiske året.

Boka inneholdt 12 viser; alle melodiene er tradisjonsmelodier, eller eventuelt Prøysens egen bearbeidelse av tradisjonsmelodier. Sangene er blant annet Steinrøysa neri bakken, Griskokk-trøsta, Den skyldige, Den uskyldige, Husmannspolka, Peppersvenn-vise og Hæin Lars æ på Hamar.

Tittelen på samlingen viser til drengstua, de mannlige gårdsarbeidernes bolig på større gårder. De fleste visene i Drengstu'viser forteller om tilknytninga til husmannskulturen og grendefolket; visene «fortel om ei utprøvandre og kritisk holdning til den rådande ideologien både i bygda og i samfunnet elles.»Torhild Viken «Frå griskokk til nasjonalskald. Alf Prøysens veg frå husmannskulturen til høgkulturen - med utgangspunkt i visene hans». I: Ei Bok om Alf Prøysen, 1980 

 Referanser 

Kategori:Bøker fra 1948
Kategori:Alf Prøysen
Kategori:Sangbøker